SET ปิดเช้าพุ่ง9จุด รับปัจจัยตปท. หลังเฟดส่งซิกชะลอขึ้นดอกเบี้ย-เจรจาการค้าสหรัฐฯ-จีนสดใส
SET ปิดเช้าพุ่ง9จุด รับปัจจัยตปท. หลังเฟดส่งซิกชะลอขึ้นดอกเบี้ย-เจรจาการค้าสหรัฐฯ-จีนสดใส โดยดัชนีปิดตลาดเช้านี้ที่ระดับ 1,603.34 จุด บวก 9.34 จุด หรือ 0.59% มูลค่าการซื้อขาย 1.92 หมื่นล้านบาท
9 ม.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,603.34 จุด บวก 9.34 จุด หรือ 0.59% มูลค่าการซื้อขาย 1.92 หมื่นล้านบาท
10 หุ้นดันดัชนีเช้านี้

โดย นายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ดัชนีหุ้นไทยในช่วงเช้าวันนี้แกว่งขึ้นในทิศทางเดียวกันกับตลาดหุ้นทั่วโลก จากความคาดหวังเชิงบวกต่อการเจรจาการค้าระหว่างสหรัฐและจีน ที่เข้าสู่ช่วงของวันที่ 3 แล้ว รวมถึงก่อนหน้านี้ธนาคารกลางสหรัฐ (เฟด) ก็มีการส่งสัญญาณชะลอการปรับขึ้นดอกเบี้ย ส่งผลทำให้หุ้นฟื้นตัวดีขึ้น
ทั้งนี้ หุ้นที่ปรับตัวขึ้น ได้แก่ หุ้นในกลุ่มท่องเที่ยวรับอานิสงส์จากขยายระยะเวลามาตรการยกเลิกค่าธรรมเนียมวีซ่านักท่องเที่ยว (Visa On Arrival : VOA) กับ 21 ประเทศ (รวมประเทศจีน) ไปถึง 30 เม.ย.62 และหุ้นในกลุ่มอุตสาหกรรมอาหาร อย่าง หุ้น CPF, TU ได้รับผลบวกหลังสหภาพยุโรป (EU) ได้ปลดใบเหลือง IUU Fishing
อย่างไรก็ตาม ดัชนีฯเช้านี้ปรับตัวขึ้นมายืนเหนือ 1,600 จุด ซึ่งถือว่าเป็นทิศทางที่ดี โดยให้สังเกตที่ระดับ 1,620-1,630 จุด อาจมีการขายทำกำไรในช่วงสั้น
สำหรับแนวโน้มการลงทุนในช่วงบ่ายนี้ นายพิชัย กล่าวว่า ตลาดฯน่าจะเคลื่อนไหวคล้ายกันกับช่วงเช้าที่ผ่านมา พร้อมให้แนวต้าน 1,610-1,630 จุด ส่วนแนวรับ 1,590-1,597 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
PTT  มูลค่าการซื้อขาย 1,540.44 ล้านบาท ปิดที่ 48.50 บาท เพิ่มขึ้น 0.50 บาท
AOT มูลค่าการซื้อขาย 1,123.92 ล้านบาท ปิดที่ 65.75 บาท เพิ่มขึ้น 1 บาท
PTTEP มูลค่าการซื้อขาย 1,039.25 ล้านบาท ปิดที่ 123.50 บาท เพิ่มขึ้น 2 บาท
PTTGC มูลค่าการซื้อขาย 945.93 ล้านบาท ปิดที่ 71.50 บาท ลดลง 0.25 บาท
CPALL มูลค่าการซื้อขาย 932.09 ล้านบาท ปิดที่ 72.50 บาท ราคาไม่เปลี่ยนแปลง